
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πρόσληψη προσωπικού Νομαρχιακού Ταμείου Θεσπρωτίας για την 
(αντιμετώπιση απρόβλεπτων και κατεπειγουσών αναγκών. ... 1 
Παροχή της εγγύησης του Ελληνικού Δημοσίου προς τη μεσολα¬ 
βούσα δανείστρια Τράπεζα του εξωτερικού Β.5.Γ.Ε. (Ββηςιιε (1ε 
1» δοείόΐέ ΡϊηβηεϊέΓε ΕιίΓορόεηηε), επί δανείου σε συνάλλαγμα 
ύψους ϋ.Μ. 250.000.000 της Ελληνικής Βιομηχανίας "Οπλων 


(ΕΒΟ) Α.Ε. από Τράπεζες εξωτερικού. 2 

Παροχή της εγγύησης του Δημοσίου προς το Ταχυδρομικό Ταμιευ¬ 
τήριο για κάλυψη δανείου του ποσού δρχ. 356.000.000 προς 

τον ΟΑΣ. 3 

Παροχή της εγγύησης του Δημοσίου προς την Εθνική Τράπεζα για 
κάλυψη δανείου του ποσού δρχ. 616.473.004 προς τον Ο.Α.Σ. . 4 
Πρόσληψη προσωπικού για την (αντιμετώπιση απρόβλεπτων και 
επειγουσών αναγκών στο Υπουργείο Υγείας, Πρόνοιας και Κοι¬ 
νωνικών Ασφαλίσεων. 5 

Αναγνώριση Νοσοκομειακών Μονάδων ως κατάλληλων για 
άσκηση των γιατρών. 6 

Πρακτική άσκηση σπουδαστών ΤΕΙ στο επάγγελμα. ' 


Παράταση ισχύος των αδειών επισκευής κτιρίων βλαβέντων από 

τους σεισμούς. ^ 

Παράταση ισχύος των (αδειών επισκευής βλαβέντων από τους σει¬ 
σμούς του 1986 κτιρίων, στο Νομό Μεσσηνίας και από το σεισμό 

του 1984 στο Νομό Μεσσηνίας κ.λπ. 9 

Χορήγηση αδειών από την Επιτροπή χορηγήσεως αδειών των πινά¬ 
κων Α+Β, σε κάθε ενδιαφερόμενο για εισαγωγές μπανανών. 19 

Πρόσληψη προσωπικού με σχέση εργασίας ιδιωτ. δικαίου ορισμένου 
χρόνου.ϋ 

ΑΓΟΡΑΙΜΟΜΙΚΕΣ ΔΙΑΤΑΞΕΙΣ 

Τιμή διάθεσης ζάχαρης από την Ελληνική Βιομηχανία Ζάχαρης. 12 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 34063 · (1) 

Πρόσληψη προσωπικού Νομαρχιακού Ταμείου Θεσπρωτίας για την 
αντιμετώπιση απρόβλεπτων και κατεπειγουσών αναγκών. 

Ο ΥΠΟΥΡΓΟΣ ΕΣΩΤΕΡΙΚΟΝ 

Έχοντας υπόψη: 

1. Τις διατάξεις των άρθρων 1, 3, 4 και 5 του Ν. 993/79 «Περί του 
επί συμβάσει εργασίας ιδιωτικού δικαίου προσωπικού του Δημοσίου 
των Οργανισμών Τοπικής Αυτοδιοίκησης και των λοιπών νομικών προ¬ 
σώπων δημοσίου δικαίου» σε συνδυασμό με τις όμοιες των άρθρων 8 και 
9 του Ν. 1476/1984 «Διορισμός σε μόνιμες θέσεις του προσωπικού με 


σχέση εργασίας ιδιωτικού δικαίου του Δημοσίου, των ΝΠΔΔ των ΟΤΑ 
και άλλες διατάξεις». 

2. Την εγκύκλιο του Υπουργείου Προεδρίας της Κυβέρνησης Ρ5/ 
115/740/15.1.80. 

3. Την 549/9.12.86 εγκριτική πράξη του Υπουργού Προεδρίας της 
Κυβέρνησης. 

4. Την απόφασή μας 77437/19.11.87 για την πρόσληψη στο Νο¬ 
μαρχιακό Ταμείο Θεσπρωτίας δύο (2) χειριστών με σχέση εργασίας ιδι¬ 
ωτικού δικαίου ορισμένου χρόνου για την αντιμετώπιση απρόβλεπτων 
και επειγουσών αναγκών και για χρονικό διάστημα (8) μηνών, δηλ. 
από 1.12.87 μέχρι 31.7.88. 

5. Το 481/23.5.88 έγγραφο του προαναφερόμενου Νομαρχιακού 
Ταμείου, για την πρόσληψη του παραπάνω προσωπικού από 1.2.88 μέ¬ 
χρι 30.9.88, αποφασίζουμε: 

Τροποποιούμε την απόφασή μας 77437/19.11.87 και ορίζουμε το 
χρονικό διάστημα απασχόλησης των δύο (2) Χειριστών του Ν.Τ. Θε¬ 
σπρωτίας από 1.2.88 μέχρι 30.9.88. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιουνίου 1988 

Ο ΥΠΟΥΡΓΟΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 
-♦- 

Αριθ. ΕΜΠ. 983/14 (2) 

Παροχή της εγγύησης του Ελληνικού Δημοσίου προς τη μεσολαβούσα 

δανείστρια Τράπεζα του εξωτερικού Β.δ.Ρ.Ε. (Βαηςυε 8ε 1β δοείβΐό 

Είη&ηοίθΓβ ΕιίΓορεεηηε), επί δανείου σε συνάλλαγμα ύψους Ι).Μ. 

250.000.000 της Ελληνικής Βιομηχανίας "Οπλων (ΕΒΟ) Α.Ε. 

από Τράπεζες εξωτερικού. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

"Εχοντας υπόψη: 

1. Τις διατάξεις των ΑΝ 747/1945 και 9/1967 και του Ν. 
1266/82 άρθρο 8. 

2. Τη 1287/4.5.88 πράξη του Διοικητή της Τράπεζας Ελλάδος με 
την οποία εγκρίνεται η σύναψη δανείου από την Ελληνική Βιομηχανία 
"Οπλων σε συνάλλαγμα με την Βαηςιιε 8ε Ια δοεϊέΐέ ΡίηβηείέΓε Ειιγο- 
ρέεηπε (Β.δ.Ρ.Ε.) επικεφαλής ομίλου Τραπεζών μέχρι ποσού μάρκων 
Δυτ. Γ ερμανίας διακοσίων πενήντα εκατομμυρίων (ϋΕΜ 
250.000.000) για την κάλυψη των αναγκών των επενδυτικών - ανα¬ 
πτυξιακών της προγραμμάτων καθώς και υποχρεώσεών της εσωτερι¬ 
κού και εξωτερικού. 

3. (Α) Τη Δανειακή σύμβαση με ημερομηνία 4ης Μαΐου 1988 (στο 
παρόν αποκαλούμενη η «Σύμβαση») μεταξή (1) της Ελληνικής Βιομη¬ 
χανίας "Οπλων Α.Ε. (Αποκαλούμενης στο παρόν ο «Δανειζόμενος») (2) 
των Δανειστών και (3) της Β.δ.Ρ.Ε. Ββηςυε 8ε 1» δοείείε Ρί&ηείέΓε 
ΕιίΓορέεηηε ως πράκτορα των Δανειστών (αποκαλουμένης στη συνέ¬ 
χεια στο παρόν ο «Πράκτορας») (αντίγραφο της Σύμβασης εδόθη στον 
εγγυητή, ο οποίος συμφωνεί πλήρως και ανεπιφύλακτα με αυτή και 
















3520 


ΕΦΗΜΕΡίΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


αποδέχεται το πλήρες κείμενο αυτής) οι Δανειστές συμφώνησαν να συ¬ 
νάψουν Δάνειο στη διάθεση του Δανειζόμενου μέχρι του ανώτατου συνο¬ 
λικού ποσού των Διακοσίων πενήντα εκατομμυρίων Γερμανικών μάρ¬ 
κων (Ι)Μ 250.000.000) υπό και με την επιφύλαξη των όρων και συμ¬ 
φωνιών που περιέχονται σ’ αυτή. 

(Β) Αποτελεί προηγούμενο όρο από τις υποχρεώσεις των Δανειστών 
σύμφωνα με την παρούσα Σύμβαση να θέσουν το Δάνειο στη διάθεση του 
Δανειζόμενου όπως το Υπουργείο Οικονομικών της Ελλάδας ενεργώ¬ 
ντας για λογαριασμό του εγγυητή υπογράψει και παραδώαει την πα¬ 
ρούσα εγγύηση και όπως γίνει η δέουσα δημοσίευση στην Εφημερίδα 
της Κυβερνήσεως της Ελληνικής Δημοκρατίας. 

(Γ) Εκφράσεις οριζόμενες στην παρούσα Σύμβαση θα έχουν, εκτός αν 
το κείμενο απαιτεί διαφορετικά, την ίδια έννοια όταν χρησιμοποιούνται 
στην παρούσα Εγγυητική. 

4. Τη 2389/13.2.87 απόφαση του Πρωθυπουργού και του Υπουρ¬ 
γού Οικονομικών «για μεταβίβαση αρμοδιοτήτων στον Υφυπουργό Οι¬ 
κονομικών Σπ. Καλούδη», αποφασίζουμε: 

1 .(α) Σε αντίκρυσμα της συμφωνίας από μέρους των Δανειστών να 
θέσουν στη διάθεση του Δανειζόμενου δάνειο με τους όρους και συμφω¬ 
νίες που καθορίζονται στη Σύμβαση ο εγγυητής εγγυάται ανέκκλητα 
και χωρίς όρους με το παρόν (σαν πρώτος οφειλέτης και όχι σαν κάλυψη 
όπως ορίζεται στο άρθρο 2011 και επόμενα του Γαλλικού Αστικού Κώ¬ 
δικα) προς τον Πράκτορα και σε κάθε ένα από τους Δανειστές την κανο¬ 
νική και έγκαιρη πληρωμή παντός κεφαλαίου, τόκων και άλλων χρημα¬ 
τικών ποσών, τα οποία κατά διαστήματα θα είναι πληρωτέα από το Δα¬ 
νειζόμενο σύμφωνα με τους όρους της Σύμβασης όπως και όταν αυτά θα 
καθίστανται ληξιπρόθεσμα αντιστοίχους είτε στη λήξη δΓ επισπεύσεως ή 
διαφορετικά και την καλή εκπλήρωση από μέρους του Δανειζόμενου 
των υποχρεώσεων αυτού σύμφωνα με τη Σύμφαση. 

(β) Αν και όποτε ο Δανειζόμενος δεν προβεί στην πληρωμή οποιοσδή¬ 
ποτε κεφαλαίου, τόκων ή άλλων χρηματικών ποσών ληξιπροθέσμων 
και πληρωτέων σύμφωνα με τους όρους της Σύμφασης είτε στη λήξη, με 
επίσπευση ή διαφορετικά, η Ελληνική Δημοκρατία, πάραυτα σε πρώτη 
ζήτηση από τον Πράκτορα ή τους Δανειστές, θα πληρώνει άνευ όρων 
στον Πράκτορα για δικό του λογαριασμό ή για λογαριασμό των Δανει¬ 
στών κατ’ αναλογία, κατά περίπτωση, στο νόμισμα και με τον τρόπο 
που προβλέπεται στη Σύμφαση, τα χρηματικά ποσά για τα οποία έγινε 
αυτή η παράλειψη και σε τρόπο ώστε το ούτω πληρωτέο ποσό από τον 
Εγγυητή καθαρό από οποιαδήποτε έκπτωση ή κράτηση την οποία ο Εγ¬ 
γυητής στο μέλλον θα είναι υποχρεωμιένος να κάνει από αυτό (και ο Εγ¬ 
γυητής βεβαιώνει με το παρόν ότι δεν απαιτείται από οποιονδήποτε 
υπάρχοντα νόμο να γίνει οποιαδήποτε έκπτωση ή κράτηση από οποια¬ 
δήποτε πληρωμή που μπορεί να κάνει σύμφωνα με το παρόν) θα έχει σαν 
αποτέλεσμα ο Πράκτορας ή/και οι Δανειστές να εισπράξουν τα ίδια 
ποσά που θα ήταν εισπρακτέα απ’ αυτούς αν αυτές οι πληρωμές είχαν 
γίνει κανονικά από το Δανειζόμενο σύμφωνα με τους όρους της Σύμβα¬ 
σης. 

(γ) Η παρούσα εγγύηση θα είναι εγγυητική συνεχείας και κατά συνέ¬ 
πεια δεν θα εξοφλείται από οποιαδήποτε ενδιάμεση πληρωμή η εξό¬ 
φληση του συνόλου ή οποιουδήποτε μέρους οποιουδήποτε ποσού ή πο¬ 
σών χρημάτων που οφείλονται από το Δανειζόμενο σύμφωνα μιε τη Σύμ¬ 
βαση και θα παραμείνει σε λειτουργία μέχρις ότου όλα τα χρηματικά 
ποσά που οφείλονται σύμφωνα με τη Σύμφαση εξοφληθούν ή καλυ¬ 
φθούν. 

(δ) Ο Εγγυητής συμφωνεί ότι η ευθύνη του σύμφωνα και σε σχέση με 
την παρούσα Εγγυητική δεν θα απαλλάσσεται λόγω οποιοσδήποτε με¬ 
ταβολής στη σύσταση, δομή ή εξουσίες του Δανειζόμενου. 

(ε) Χωρίς βλάβη των δικαιωμάτων και των νομικών όπλων του 
Πράκτορα ή των Δανειστών εναντίον του Δανειζόμενου σαν πρωτοφει- 
λέτη ο Εγγυητής, όσον αφορά τον Πράκτορα και τους Δανειστές από το 
ένα μέρος και τον Εγγυητή από το άλλο, θα θεωρείται πρωτοφειλέτης 
και όχι απλώς μία κάλυψη και κατά συνέπεια ο Εγγυητής δεν θα απαλ¬ 
λάσσεται ούτε η ευθύνη του Εγγυητή για την πληρωμή οποιωνδήποτε 
χρηματικών ποσών οφειλόμενων από το Δανειζόμενο σύμφωνα με τη 
Σύμβαση θα επηρεάζεται από οποιαδήποτε ανοχή είτε ως προς την πλη¬ 
ρωμή, χρόνο, εκτέλεση ή διαφορετικά κατά οποιονδήποτε τρόπο ή 
οποιαδήποτε χρονική ή άλλη επιείκεια που παρέχεται στο Δανειζόμενο ή 
από οποιαδήποτε παραλλαγή των όρων της Σύμβασης ή από οποιαδή¬ 
ποτε ενέργεια, παράλειψη ή μέσα τα οποία αν δεν υπήρχε η παρούσα 
διάταξη μπορούσαν να λειτουργήσουν ή απαλλάξουν τον Εγγυητή από 
τις υποχρεώσεις του σύμφωνα με το παρόν περιλαμφανομένου (χωρίς 
βλάβη των προαναφερόμενων) του αμετάκλητου οποιουδήποτε ποσού 
από το Δανειζόμενο εξαιτίας οποιουδήποτε ελαττώματος ή ακυρότητας 
ή ατέλειας των εξουσιών της συστάσειυς ή ιδρύσεως ή δανεισμού του 


Δανειζόμενου ή στην εξουσιοδότηση ή εκτέλεση της Σύμφασης. 

Συμφωνείται ρητώς ότι οποιαδήποτε ανοχή είτε ως προς την πλη¬ 
ρωμή, χρόνο, εκτέλεση ή διαφορετικά είτε οποία δήποτε χρονική ή άλλη 
επιείκεια προς το Δανειζόμενο θα εκτείνονται αυτόματα προς τις υπο¬ 
χρεώσεις του εγγυητή σύμφωνα με το παρόν. 

(στ) Αν οποιαδήποτε χρηματικά ποσά θα έχουν καταστεί πληρωτέα ή 
θα έχουν πληρωθεί από τον Εγγυητή σύμφωνα με την παρούσα εγγυη¬ 
τική, ο Εγγυητής σε σχέση με αυτά τα χρηματικά ποσά δεν θα επιδιώκει 
να επιβάλει την αποπληρωμή ή να ασκήσει οποιαδήποτε άλλα δικαιώ- 
μιατα ή νόμιμια μέσα οποιουδήποτε είδους που μπορεί κατά οποιονδή- 
ποτε τρόπο να προκόψουν για τον Εγγυητή σε σχέση με το ούτω πληρω¬ 
τέο ή πληρωθέν ποσό ή σε σχέση μα οποιαδήποτε άλλα χρηματικά ποσά 
που τότε οφείλονται στον Εγγυητή από το Δανειζόμενο εφόσον οποιαδή¬ 
ποτε ποσά θα έχουν καταστεί πληρωτέα και θα παραμένουν οφειλόμενα 
σύμφωνα με την παρούσα εγγυητική και στην περίπτωση εκκαθαρίσεως 
του Δανειζόμενου, ο Εγγυητής δεν θα αποδύεται σε συναγωνισμό μα τον 
Πράκτορα ή/και τους Δανειστές σε σχέση με οποιαδήποτε χρηματικά 
τμοσά οφειλόμανα προς τον Εγγυητή από το Δανειζόμενο από οποιοδή- 
ποτε γενικά λόγο αλλά θα παρέχει στον Πράκτορα και τους Δανειστές το 
ευεργέτημα οποιοσδήποτε τέτοιας αποδείξεως και για όλα τα προς εί¬ 
σπραξη χρηματικά ποσά σε σχέση με αυτή μέχρις ότου όλα τα τώρα ή 
μετέπειτα οφειλόμενα ποσά βάσει της Σύμφασης θα έχουν πληρωθεί 
πλήρως. 

(ζ) Η παρούσα εγγυητική θα είναι επιπλέον και όχι σε αντικατάσταση 
οποιωνδήποτε δικαιωμάτων τα οποία ο Πράκτορας ή/και οι Δανειστές 
έχουν τώρα ή θα έχουν εφεξής σύμφωνα ή βάσει της Σύμφασης ή 
οποιουδήποτε άλλου εγγράφου και μπορεί να εκτελεστεί χωρίς πρώτα 
να γίνει προσφυγή σε οποιαδήποτε τέτοια δικαιώμιατα και χωρίς να λά¬ 
βουν χώρα ενέργειες ή διαδικασίες εναντίον του Δανειζόμενου. 

(η) Ο Εγγυητής συμφωνεί παραπέρα μιε το παρόν μιε τον Πράκτορα 
και τους Δανειστές να τους αποζημιιώνει κατά οποιοσδήποτε ζημιίας την 
οποία θα υποστούν σαν αποτέλεσμα οποιοσδήποτε δικαστικής αποφά- 
σεως ή διδόμενης εντολής για την πληρωμή οποιουδήποτε ποσού οφει- 
λομένου σύμφωνα με το παρόν, αυτή δε η δικαστική απόφαση ή εντολή 
είναι εκφρασμένη σε νόμισμα άλλο από εκείνο στο οποίο έπρεπε να γίνει 
η πληρωμή. Η παραπάνω αποζημίωση θα αποτελεί χωριστή και ανε¬ 
ξάρτητη υποχρέωση του Εγγυητή και θα έχει εφαρμογή ανεξάρτητα με 
οποιαδήποτε επιείκεια θα επιδειχθεί απέναντι στον Εγγυητή κατά δια¬ 
στήματα και θα συνεχίζει με πλήρη ισχύ και εφαρμιογή ανεξάρτητα μιε 
οποιαδήποτε τέτοια δικαστική απόφαση ή εντολή όπως προαναφέρε- 
ται. 

(θ) Το πιστοποιητικό οποιουδήποτε αξιωματούχου νόμιμια εκπροσω- 
πούντος τον Πράκτορα ή κάθε Τράπεζα ως προς το ποσό που είναι οπο¬ 
τεδήποτε πληρωτέο από τον Εγγυητή δυνάμει της Εγγυητικής θα είναι 
οριστικό και δεσμευτικό για τον Εγγυητή σε απουσία φανερού λάθους. 

2. Ολες οι πληρωμές που θα γίνουν από τον Εγγυητή σύμφωνα με 
το παρόν θα γίνονται χωρίς οποιαδήποτε έκπτωση, αντιστάθμισμα, κα¬ 
τάσχεση ή ανταπαίτηση ή παρακράτηση αλλά αν (ι) ο εγγυητής χρεια¬ 
στεί από το νόμο να προβεί σε οποιαδήποτε έκπτωση ή κράτηση από 
οποιοδήποτε ποσό που οφείλεται στον Πράκτορα ή τους Δανειστές της 
παρούσης ή (ιι) ο Πράκτορας ή/και οι Δανειστές χρειαστεί από το νόμο 
να προβούν σε οποιαδήποτε πληρωμή επί ή σε σχέση μιε (α) οποιοδήποτε 
ποσό εισπραχθέν ή εισπρακτέο από τον Πράκτορα ή/και τους Δανειστές 
από τον Εγγυητή σύμφωνα με το παρόν ή (β) οποιαδήποτε ποσά οφειλό¬ 
μενα σύμφωνα με το παρόν λόγω οποιουδήποτε φόρου ή τέλους χαρτο¬ 
σήμου ή άλλου τέλους (εκτός από το φόρο του ολικού καθαρού εισοδή¬ 
ματος του Πράκτορα ή των Δανειστών αλλά περιλαμβανόμενου χωρίς 
βλάβη της γενικότητας άλλων διατάξεων στον παρόντα όρο και οποιοσ¬ 
δήποτε φόρου κύκλου εργασιών ή φόρου προστιθέμενης αξίας και παρό¬ 
μοιου φόρου ή τέλους) ή διαφορετικά τότε το οφειλόμενο από τον Εγγυ¬ 
ητή ποσό προς τον Πρόυετορα ή/και τους Δανειστές σε σχέση μιε το οποίο 
πρέπει να γίνει τέτοια έκπτωση, κράτηση ή πληρωμή θα αυξάνεται στην 
έκταση που είναι αναγκαία για να εξασφαλιστεί ότι μετά την πραγματο¬ 
ποίηση αυτής της εκπτώσεως, κρατήσεως ή πληρωμής ο Πράκτορας ή/ 
και οι Δανειστές θα εισπράξουν και δικαιούνται απαλλαγμιένο από 
οποιαδήποτε τέτοια επιβάρυνση όπως αναφέρεται παραπάνω, καθαρό 
ποσό ίσο με το ποσό το οποίο θα εισέπρατταν και θα εδικαιούντο αν δεν 
απαιτείτο να γίνει τέτοια έκπτωση, κράτηση ή πληρωμή. 

3. Ολες οι πληρωμές που θα γίνουν από τον Εγγυητή σύμφωνα ή 
σχέση με την παρούσα εγγυητική θα γίνονται προς τον Πράκτορα για 
δικό του λογαριασμό ή για λογαριασμό των δανειστών κατ’ αναλογία, 
κατά περίπτωση, στο νόμισμα και διαφορετικά με τον τρόπο με τον 
οποίο και στους τόκους στους οποίους ο Δανειζόμενος απαιτείται να κά¬ 
νει πληρωμές σύμφωνα με τη Σύμβαση. 

4. Αν οποτεδήποτε οποιαδήποτε διάταξη του παρόντος είναι ή κατα¬ 
στεί παράνομη, άκυρη ή μη επιβλητέα από οποιαδήποτε άποψη σύμ¬ 
φωνα με τη νομοθεσία οποιοσδήποτε δικαιοδοσίας που προβλέπεται από 
την παρούσα εγγυητική, ούτε η νομιμότητα, ισχύς και δυνατότητα 
εφαρμογής των υπολοίπων διατάξεων του παρόντος, ούτε η νομιμό¬ 
τητα, ισχύς ή δυνατότητα εφαρμογής αυτής της διατάξεως σύμφωνα με 
το νόμο οποιοσδήποτε άλλης δικαιοδοσίας δεν θα θίγεται ή εξασθενίζε- 
ται κατά οποιονδήποτε τρόπο από αυτό το γεγονός. 

5. Η παρούσα εγγυητική και οι υποχρεώσεις του Εγγυητή σύμφωνα 
με το παρόν θα κατατάσσονται ΡΑΚΙ ΡΑδ8ϋ με τις παρούσες και μελ¬ 
λοντικές υποχρεώσεις σε ξένο συνάλλαγμα του Εγγυητή. 

6. Οποιαδήποτε παράλειψη από μέρους του Εγγυητή σύμφωνα με 
οποιαδήποτε άλλη υποχρέωση ή συμφωνία αποδεικνύουσα ή εξασφαλί- 
ζουσα δανεισμό ξένου συναλλάγματος σε ποσό ΟΜ 10.000.000 (δέκα 
εκατομμύρια) ή το ισόποσο αυτών θα αποτελεί παράβαση σύμφωνα με 
την παρούσα εγγυητική και περίπτωση παραβάσεως σύμφωνα με τη 
Σύμβαση. 

7. (α) Κάθε επικοινωνία που πρόκειται να γίνει σύμφωνα με το παρόν 
θα γίνεται εγγράφως αλλά εκτός αν αναφέρεται διαφορετικά μπορεί να 
γίνεται με τέλεξ ή επιστολή. 

(β) Οποιαδήποτε επικοινωνία ή έγγραφο που πρέπει να γίνει ή παρα¬ 
δοθεί προς τον Εγγυητή θα γίνεται (εκτός αν ο Εγγυητής έχει με προει¬ 
δοποίηση δεκαπέντε ημερών εγγράφως προς τον Πράκτορα καθορίσει 
άλλη διεύθυνση) ή παραδίδεται στον Εγγυητή στη διεύθυνση του Γενι¬ 
κού Λογιστηρίου του Κράτους (Διεύθυνση 8η Τμήμα Α') οδός Σίνα 2-4 
Αθήνα, Ελλάδα και θα θεωρείται ότι έχει παραδοθεί όταν αποστέλλεται 
(σε περίπτωση .επικοινωνίας με επιστολή) όταν αφήνεται σ’ αυτή τη 
διεύθυνση ή δέκα ημέρες μετά την κατάθεσή της στο Ταχυδρομικό γρα¬ 
φείο με πρώτης τάξεως πληρωμένα τέλη μέσα σε φάκελο απευθυνόμενο 
σ’ εκείνη τη διεύθυνση. 

8. (α) Η παρούσα εγγυητική θα δεσμεύει και θα αποβαίνει προς όφε¬ 
λος του Πράκτορα, των Δανειστών και των διαδόχων και εκδοχέων αυ¬ 
τών. 

(β) Οι Δανειστές μπορούν οποτεδήποτε να μεταβιβάζουν σε οποιαδή¬ 
ποτε μία ή περισσότερες Τράπεζες ή άλλα πιστωτικά ιδρύματα το σύ¬ 
νολο ή οποιοδήποτε μέρος των δικαιωμάτων και ευεργετημάτων των 
Δανειστών σύμφωνα με το παρόν και στην "περίπτωση αυτή ο εκδοχέας 
θα έχει τα ίδια δικαιώματα απέναντι στον Εγγυητή όπως θα είχε αν 
ήταν ο αρχικός δικαιούχος της παρούσας. 

9. (α) Ο Εγγυητής συμφωνεί ότι οποιαδήποτε δικαστική ενέργεια ή 
διαδικασία που προκύπτει ή σχετίζεται με την παρούσα εγγυητική μπο¬ 
ρεί να αχθεί στο Εμπορικό Δικαστήριο του Παρισιού στη Γαλλία, ο δε 
Εγγυητής αποδέχεται ανέκκλητα τη μη αποκλειστική δικαιοδοσία αυ¬ 
τού του δικαστηρίου και συμφωνεί ότι οποιοδήποτε γραπτό, απόφαση ή 
άλλη ειδοποίηση αγωγής θα έχει επαρκώς επιδοθεί σε σχέση με δικα¬ 
στικές ενέργειες στη Γαλλία, αν παραδοθεί στον τότε Γενικό Πρόξενο 
της Ελληνικής Δημοκρατίας στο Παρίσι ή σε οποιονδήποτε από τους 
αναπληρωτές του. Η αποδοχή αυτής της δικαιοδοσίας δεν θα περιορίζει 
(και δεν θα ερμηνεύεται ότι περιορίζει) το δικαίωμα του Πράκτορα ή 
των Δανειστών να προβούν σε δικαστικές ενέργειες σε οποιαδήποτε δι¬ 
καιοδοσία θα κρίνουν σκόπιμο, ούτε οι δικαστικές ενέργειες σε οποιαδή¬ 
ποτε μία δικαιοδοσία θα αποκλείουν τις δικαστικές ενέργειες σε οποια¬ 
δήποτε άλλη δικαιοδοσία. 

(β) Στην έκταση στην οποία ο Εγγυητής μπορεί σε οποιαδήποτε δι¬ 
καιοδοσία (περιλαμβανόμενης οποιασδήποτε δικαιοδοσίας στην Ελ¬ 
λάδα) στην οποία δικαστικές ενέργειες μπορεί να γίνουν οποτεδήποτε 
για την εφαρμογή της παρούσας Εγγυητικής να ισχυριστεί για τον 
εαυτό του ή για τα περιουσιακά του στοιχεία απαλλαγή από αγωγή ή 
άλλη δικαστική ενέργεια (είτε γίνεται με επίδοση, κατάσχεση κατά ή 
πριν από την εκδίκαση, εκτέλεση, ή διαφορετικά) και στην έκταση που 
σε οποιαδήποτε τέτοια δικαιοδοσία μπορεί να παρασχεθεί στον Εγγυητή 
ή τα περιουσιακά του στοιχεία τέτοια απαλλαγή (ζητηθείσα ή όχι) ο Εγ¬ 
γυητής συμφωνεί ανέκκλητα με το παρόν να μη ζητήσει και με το παρόν 
παραιτείται τέτοιας απαλλαγής στην πλήρη έκταση που επιτρέπεται 
από τη νομοθεσία αυτής της δικαιοδοσίας σε σχέση με τις υποχρεώσεις 
του δυνάμει της παρούσας Εγγυητικής. 

(γ) Ο Εγγυητής συναινεί με το παρόν γενικά σε σχέση με οποιαδή¬ 
ποτε δικαστική ενέργεια ή διαδικασία που προέρχεται από ή σε σχέση με 
την παρούσα Εγγυητική στην παροχή οποιασδήποτε αποκαταστάσεως 
ή την έκδοση οποιασδήποτε κλήσεως σε σχέση με αυτή την αγωγή ή δι¬ 
καστική ενέργεια, περιλαμβανομένων χωρίς περιορισμό της εκδόσεως, 
επιβολής ή εκτελέσεως σε βάρος οποιασδήποτε γενικά ιδιοκτησίας 
(άσχετα από τη χρήση ή την προβλεπόμενη χρήση αυτής) οποιασδήποτε 
αποφάσεως ή εκδικάσεων που μπορεί να εκδοθεί ή να λάβει χώρα σ 


αυτή την αγωγή ή δικαστική διαδικασία. 

10. Η παρούσα εγγυητική θα διέπεται και θα ερμηνεύεται σύμφωνα 
με τη νομοθεσία της Γαλλικής Δημοκρατίας. 

11. Τέλος ο Εγγυητής εξουσιοδοτεί ανέκκλητα την Τράπεζα της Ελ¬ 
λάδας να καταβάλει στον Πράκτορα για λογαριασμό των Δανειστών (τα 
χρήματα) χρεώνοντας το λογαριασμό του Εγγυητή στην Τράπεζα της 
Ελλάδας. 

Το ανωτέρο δάνειο θα αναληφθεί, χρησιμοποιηθεί και εξοφληθεί σύμ¬ 
φωνα με τους όρους και προϋποθέσεις που αναφέρονται στη 1287/ 
4.5.88 Πράξη Διοικητή της Τράπεζας Ελλάδος και στην από 4.5.88 
οικεία δανειστική σύμβαση. 

Καθορίζουμε προμήθεια υπέρ του Δημοσίου για την εν λόγω δανειο¬ 
δότηση 0,50% η οποία θα εισπράττεται και θα αποδίδεται σ’ αυτό σύμ¬ 
φωνα με τα έγγραφά μας 98346/2944/8.8.79, 98348/2945/ 
8.8.79 και 121545/1786/6.11.79. 

Η ΕΒΟ προς την οποία κοινοποιείται η παρούσα παρακαλείται για 
την ανελλιπή εξόφληση των εκ του προκειμένου δανείου απορρεουσών 
υποχρεώσεών της. 

Σε πίστωση των παραπάνω η υπογραφή του νόμιμα εξουσιοδοτημέ¬ 
νου εκπροσώπου του Εγγυητή κατά την ημερομηνία που αναφέρεται 
στην αρχή του παρόντος. 

ΥΠΕΓΡΑΦΗ από και για λογαριασμό της Ελληνικής Δημοκρατίας 
ενεργούσης δια του Υφυπουργού της επί των Οικονομικών νόμιμα εξου¬ 
σιοδοτημένο. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1988 
Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 

-♦- 

Αριθ. 53584/1833 (3) 

Παροχή της εγγύησης του Δημοσίου προς το Ταχυδρομικό Ταμιευτήριο 
για κάλυψη δανείου του ποσού δρχ. 356.000.000 προς τον ΟΑΣ. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρ. 8. 

2. Την πράξη του Διοικητή της Τ.Ε. αριθμ. 1227/25.1.1988, με 
την οποία εγκρίνεται η δανειοδότηση του ΟΑΣ μέχρι συνολικού ποσού 
δρχ. 4.000.000.000 για την εξόφληση των υποχρεώσεών του ως εξής: 
α) δρχ. 1.000.000.000 για την εξόφληση υποχρεώσεων προς το ΙΚΑ 
και β) δρχ. 3.000.000.000 για εξόφληση υποχρεώσεων από τοκοχρε- 
ωλύσια, συναλλαγματικές διαφορές και λοιπά συναφή έξοδα δανείων. 

3. Την απόφαση του ΔΣ του Ταχ. Ταμιευτηρίου της 1892/2.6.88 
συνεδρίασής του με την οποία εγκρίνεται η δανειοδότηση του Ο.Α.Σ. με 
ποσό δρχ. 356.000.000. 

4. Την απόφαση του ΔΣ του ΟΑΣ αριθ. 959/88 με την οποία εγκρί- 
νεται η σύναψη του ανωτέρω δανείου. 

5. Το έγγραφο του Υπουργείου Μεταφορών και Επικοινωνιών αριθ. 
21363/1684/8.6.88 το οποίο μεταξύ των άλλων εγκρίνει την προα- 
ναφερόμενη δανειοδότηση. 

6. Το έγγραφο του ΟΑΣ αριθμ. 2228/3.6.88 με το οποίο ζητεί την 
εγγύηση του Ελληνικού Δημοσίου, για την ανωτέρω δανειοδότηση. 

7. Τη 2389/13.2.87 απόφαση των Πρωθυπουργού και Υπουργού 
Οικονομικών για μεταβίβαση αρμοδιοτήτων στον Υφυπουργό Οικονο¬ 
μικών Σπ. Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στο Ταχυδρομικό 
Ταμιευτήριο για την κάλυψη δανείου του προς τον Οργανισμό Αστικών 
Συγκοινωνιών (ΟΑΣ) ποσού δρχ. τριακοσίων πενήντα έξι εκατομμυ¬ 
ρίων, (356.000.000) για την εξόφληση υποχρεώσεών του από δάνεια 
εξωτερικού, σύμφωνα με τη 1227/25.1.88 πράξη του Διοικητή της 
Τράπεζας της Ελλάδος. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στη 1227/25.1.88 Πράξη του Διοικητή 
της Τράπεζας Ελλάδος και την απόφαση του ΔΣ του Ταχ. Ταμιευτηρίου 
της 1892/2.6.88 συνεδρίασής του. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε ένα (1) μήνα από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/’σμό Νο 555 σύμφωνα αε τη διάταξη του Π. Δ/τος αριθ. 

839/78 (ΦΕΚ 195/75 τ.Α’) και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Το Ταχ. Ταμιευτήριο παρακαλεϊται να μας στείλει αντίγραφο της 
σύμβασης που θα υπογράψει με τον ΟΑΣ, πίνακα τοκοχρεωλυτικής εξό¬ 
φλησης τοι) εν λόγω δανείου και να μας ενημερώνει για την πορεία της 
εξυπηρέτησής του. 

Ο ΟΑΣ παρακαλεϊται να φροντίζει για την εμπρόθεσμη εξόφληση του 
εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει το Ταχ. Ταμιευτήριο και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1988 

Ο ΥΦΥΠΟΥΡΓΟΣ 

ΙΠΥΡΟΣ ΚΑΛΟΥΔΗΣ 
-*- 

Αριθ. 51442/1780 (4) 

Παροχή της εγγύησης του Δημοσίου προς την Εθνική Τράπεζα για κά¬ 
λυψη δανείου του ποσού δρχ. 616.473.004 προς τον Ο.Α.Σ. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του Ν. 
1266/82 άρθρ. 8. 

2. Την πράξη του Διοικητή της Τ.Ε. αριθμ. 1277/25.1.1988, με 
την οποία εγκρίνεται η δανειοδότηση του ΟΑΣ μέχρι συνολικού ποσού 
δρχ. 11.800.000.000 για την εξόφληση των υποχρεώσεων του από 
τοκοχρεωλύσια, δανείων εσωτερικού που λήγουν μέχρι 30.6.88. ' 

3. Το 24491/29.4.88 έγγραφο της Εθνικής Τράπεζας της Ελλάδος 
με το οποίο εγκρίνεται η δανειοδότηση του ΟΑΣ με ποσό 616.473.004 
δρχ. και καθορίζονται οι όροι και οι προϋποθέσεις της δανειοδότησης 
αυτής. 

4. Την απόφαση του ΔΣ του ΟΑΣ αριθ. 955/88 που πάρθηκε στη 
290/31.5.88 συνεδρίαση αυτού με την οποία εγκρίνεται η σύναψη του 
ανωτέρω δανείου. 

5. Το έγγραφο του Υπουργείου Μεταφορών και Επικοινωνιών αριθ. 
21186/1661/8.6.88 το οποίο μεταξύ των άλλων εγκρίνει την προα- 
ναφερόμενη δανειοδότηση. 

6. Το έγγραφο του ΟΑΣ αριθμ. 2211/1.6.88 με το οποίο ζητεί την 
εγγύηση του Ελληνικού Δημοσίου, για την ανωτέρω δανειοδότηση. 

7. Τη 2389/13.2.87 απόφαση των Πρωθυπουργού και Υπουργού 
Οικονομικών για μεταβίβαση αρμοδιοτήτων στον Υφυπουργό Οικονο¬ 
μικών Σπ. Καλούδη, αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος για την κάλυψη δανείου του προς τον Οργανισμό 
Αστικών Συγκοινωνιών (ΟΑΣ) ποσού δρχ. εξακοσίων δεκαέξι εκατομ¬ 
μυρίων τετρακοσίων εβδομήντα τριών χιλιάδων, τεσσάρων 
(616.473.004) για την εξόφληση ισόποσων υποχρεώσεών του προς 
την Τράπεζα αυτή. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στη 1277/18.4.88 Πράξη του Διοικητή 
της Τράπεζας Ελλάδος και του 24491/29.4.88 εγγράφου της Εθνι- 
κής Τράπεζας της Ελλάδος, πλην του όρου επιβολής προμήθειας υπέρ 
του δανειοδότη που δεν καλύπτεται με την εγγύηση αυτή. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στο οικείο Δημόσιο Ταμείο 
στο λογ/σμό Νο 555 σύμφωνα με τη διάταξη του Π. Δ/τος αριθ. 
839/78 (ΦΕΚ 195/75 τ.Α ) και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Η Εθνική Τράπεζα της Ελλάδος παρακαλεϊται να μας στείλει αντί¬ 
γραφο της σύμβασης που θα υπογράψει με τον ΟΑΣ, πίνακα τοκοχρεω¬ 
λυτικής εξόφλησης του εν λόγω δανείου και να μιας ενημερώνει για την 
πορεία της εξυπηρέτησής του. 

Ο ΟΑΣ παρακαλεϊται να φροντίζει για την εμπρόθεσμη εξόφληση του 
εν λόγω δανείου. 


Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η Εθνική Τράπεζα και θα 
την αποδίδει στο Δημόσιο σύμφωνα με τα έγγραφά μας 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1988 

Ο ΥΦΥΠΟΥΡΓΟΣ 

ΣΠΥΡΟΣ ΚΑΛΟΥΔΗΣ 
- ψ - 

Αριθ. Α1α/19720 (5) 

Πρόσληψη προσωπικού για την αντιμετώπιση απρόβλεπτων και επει- 
γουσών αναγκών στο Υπουργείο Υγείας, Πρόνοιας και Κοινωνικών 
Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 Κεφ. Β' του Ν. 993/79 «περί του επί 
συμβάσει εργασίας Ιδιωτικού Δικαίου προσωπικού του Δημοσίου, των 
Οργανισμών Τοπικής Αυτοδιοίκησης και των λοιπών νομικών προσώ¬ 
πων δημοσίου δικαίου» σε συνδυασμό με τις όμοιες των άρθρων 8 και 9 
του Ν. 1476/84 και του άρθρου 14 του Ν. 1735/87 «Προσλήψεις στο 
δημόσιο τομέα κοινωνικός έλεγχος στη δημόσια διοίκηση πολιτικά δι¬ 
καιώματα και άλλες διατάξεις». 

2. Την 346/9.6.88 εγκριτική Πράξη του Υπουργού Προεδρίας της 
Κυβέρνησης. 

3. Τις επείγουσες και απρόβλεπτες ανάγκες του Υπουργείου Υγείας, 
Πρόνοιας και Κοινωνικών Ασφαλίσεων. 

4. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ούτε με αποσπάσεις από άλλες δημόσιες Υπη¬ 
ρεσίες, αποφασίζουμε: 

1. Διαπιστώνουμε τις επείγουσες και απρόβλεπτες ανάγκες του 
Υπουργείου Υγείας, Πρόνοιας και Κοινωνικών Ασφαλίσεων για πρόσ¬ 
ληψη προσωπικού, προκειμένου 

α) να καλυφθεί η ανάγκη της φρούρησης της Κεντρικής Αποθήκης 
Υλικού (ΚΑΥ) του Υπουργείου, στην οποία φυλάσσεται φαρμακευτικό, 
υγειονομικό και σκηνικό υλικό 

β) να ολοκληρωθεί το έργο της διαλογής, επισκευής, συντήρησης και 
αποθήκευσης του σκηνικού υλικού που είχε διατεθεί για την αντιμετώ¬ 
πιση των στεγαστικών αναγκών που προέκυψαν από τους πρόσφατους 
σεισμούς και 

γ) να εφαρμοσθεί το πρόγραμμα πρόληψης και καταπολέμησης μο¬ 
λυσματικών νόσων. 

2. Ορίζουμε την ειδικότητα και τον αριθμό των προσώπων, που είναι 
απολύτως απαραίτητοι να προσληφθούν για τους προαναφερόμενους 
λόγους με σύμβαση και σχέση εργασίας ιδιωτικού δικαίου ορισμένου 
χρονου, ως εξής: 

α) Δεκαπέντε (15 Φύλακες 
β) Πέντε (5) Εργάτες 
γ) Πέντε (5) Απολυμαντές. 

3. Η διάρκεια απασχόλησης του παραπάνω προσωπικού δεν μπορεί 
να υπερβεί το από το νόμο οριζόμενο χρονικό διάστημα των οκτώ (8) 
μηνών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 10 Ιουνίου 1988 

Ο ΥΠΟΥΡΓΟΣ 

ΓΙΑΝΝΗΣ ΦΛΩΡΟΣ 
- 4 - 

Αριθ, Α4/2691 (6) 

Αναγνώριση Νοσοκομειακών Μονάδων ως κατάλληλων για άσκηση 
των γιατρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 3366/55 καθώς και της 
παρ. 2 του άρθρου 3 του Ν. 1278/82. 

2. Τις με αριθ. 8/23.3.88 και 9/4.5.88 γνωμοδοτήσεις της Υποε¬ 
πιτροπής για (αναγνώριση Κέντρων για χορήγηση ειδικότητας. 

3. Την αριθ. 1591/26.5.88 απόφαση της Εκτελεστικής Επιτροπής 
του ΚΕΣΥ. 

4. Την αριθ. 1554/7.12.87 απόφαση του Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων (ΦΕΚ 705/ 
8.12.87 τεύχος Β'), αποφασίζουμε: 

Επικυρώνουμε την ανωτέρω γνωμοδότηση της Ε.Ε. του ΚΕ.Σ.Υ., 
με την οποία αναγνωρίζονται ως κατάλληλες για άσκηση των γιατρών, 
οι (ακόλουθες νοσοκομειακές μονάδες στις αναφερόμενες ειδικότητες: 

1. Νοσοκομείο Μαιευτήριο Αθηνών «ΕΛΕΝΑ ΕΛ. ΒΕΝΙΖΕΛΟΥ» 

α. Ενδοκρινολογικό Τμήμα: 1 χρόνο άσκηση γιατρών στην Ενδοκρι¬ 
νολογία. 

β. Παθολογοανατομικό Τμήμα: 1 χρόνο άσκηση γιατρών στην Πα¬ 
θολογική Ανατομική. 

γ. Κυτταρολογικό Εργαστήριο: 1 χρόνο άσκηση γιατρών στην Κυτ¬ 
ταρολογία. 

2. Νοσοκομείο Παίδων «ΑΓΛΑΪΑ ΚΥΡΙΑΚΟΥ» 

Ενδοκρινολογικό Τμήμα: 1 χρόνο άσκηση γιατρών στην Ενδοκρινο¬ 
λογία. 

3. Μαιευτήριο «ΑΛΕΞΑΝΔΡΑ» 

Α' και Β' Ενδοκρινολογικά Τμήματα: Πλήρη άσκηση γιατρών στην 
Ενδοκρινολογία. 

4. Ιπποκράτειο Γενικό Νοσοκομείο Θεσσαλονίκης 

Ενδοκρινολογικό Τμήμα: Πλήρη άσκηση γιατρών στην Ενδοκρινο¬ 
λογία. 

5. Νοσοκομείο Νοσημάτων θώρακος Αθηνών 

α. Παθολογοανατομικό Εργαστήριο: Πλήρη άσκηση γιατρών στην 
Παθολογική Ανατομική με την προϋπόθδεση ότι, οι ειδικευμένοι θα εκ¬ 
παιδεύονται για ένα (1) χρόνο σε Παθολογοανατομικό Εργαστήριο άλ¬ 
λων Νοσοκομείων με συνεννόηση των Επιστημονικών Δ/ντών για την 
εκπαίδευση σε περιστακτικά που δεν αντιμετωπίζονται στο παραπάνω 
Τμήμα, με ενιαίο διορισμό. 

β. Αναισθησιολογικό Τμήμα: Πλήρη άσκηση γιατρών στην Αναισθη- 
σιολογία με την υποχρέωση, για 3 μήνες Παιδοχειρουργική και 2 μήνες 
Καρδιοχειρουργική, να μετακινούνται οι ειδικευμένοι σε αλλα Κέντρα με 
συνεννόηση των επιστημονικών Δ/ντών των Τμημάτων με ενιαίο διορι¬ 
σμό, καθώς και για τυχόν άλλα Τμήματα, που δεν διαθέτει το Νοσοκο¬ 
μείο. 

6. Β' Νοσοκομεία Ι.Κ.Α. Θεσσαλονίκης 

Νευρολογικό Τμήμα: 2 χρόνια άσκηση γιατρών στη Νευρολογία. 

7. Γενικό Περιφερειακό Νοσοκομείο Θεσσαλονίκης «Γ. ΠΑΠΑΝΙ- 
ΚΟΛΑΟΥ» 

Νευρολογικό Τμήμα: 2 χρόνια άσκηση γιατρών στην Νευρολο¬ 
γία. 

8. Νομαρχιακό Γενικό Νοσοκομείο Χανιών «Ο ΑΓΙΟΣ ΓΕΏΡ¬ 
ΓΙΟΣ» 

Αναισθησιολογικό Τμήμα: Πλήρη άσκηση γιατρών στην Αναισθησιο- 
λογία. 

Για το εξάμηνο εκπαίδευσης στη Μονάδα Εντατικής θεραπείας κο* 
τυχόν άλλα Τμήματα Παιδοχειρουργικής - Νευροχειρουργικής κ.λπ., 
που δεν λειτουργούν στο Νοσοκομείο, θα μετακινούνται οι ειδικευμένοι 
σε άλλα Κέντρα πλήρους άσκησης με συνεννόηση των επιστημονικών Δ/ 
ντών και ενιαίο διορισμό. 

9. Νομαρχιακό Γενικό Νοσοκομείο Σητείας Κρήτης 

Μικροβιολογικό - Βιοχημικό Εργαστήριο: 1 χρόνο άσκηση γιατρών 

στη Μικροβιολογία (3 μήνες Μικροβιολογία, 6 μήνες Βιοχημεία, 3 μή¬ 
νες Αιμοδοσία). 

10. Γενικό Κρατικό Νοσοκομείο Αλεξανδρούπολης 

α. Νευρολογικό Τμήμα: 1 χρόνο άσκηση γιατρών στην Νευρολογία. 

β. Νεογνολογικό Τμήμα: 6 μήνες άσκηση γιατρών στην Παιδια¬ 
τρική. 

11. Γενικό Νοσοκομείο Ρόδου 

Αναισθησιολογικό Τμήμα: 1 χρόνο άσκηση γιατρών στην Αναισθη- 
σιολογία. 

12. Σισμανόγλειο Γενικό Νοσοκομείο 

α. Αναισθησιολογικό Τμήμα: Πλήρη άσκηση γιατρών στην Αναισθη- 
σιολογία, με την υποχρέωση οι ειδικευμένοι να μετακινούνται σε αλλα 
Νοσοκομεία πλήρους άσκησης, "για τμήματα που δεν υπάρχουν στο Νο¬ 
σοκομείο όπως Παιδοχειρουργικής, Οφθαλμολογίας, Μ/Γυναικολο- 
γίας κ.λπ. με ενιαίο διορισμό και με συνεννόηση των επιστημονικών Δ/ 
ντών των Τμημάτων. 

β. Αιματολογικό Εργαστήριο: 11/2 χρόνο άσκηση γιατρών στην 
Εργαστηριακή Αιματολογία και 6 μήνες στην Αιμοδοσία, καθώς και 
για ένα (1) χρόνο άσκηση στην Αιματολογία των ειδικευμένων για την 
ειδικότητα της Μικροβιολογίας γιατρών. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 8 Ιουνίου 1988 

Ο ΥΦΥΠΟΥΡΓΟΣ 

ΓΡΗΓΟΡΗΣ ΣΟΛΟΜΟΣ 
-♦- 

Αριθ·Έ5/3726 ( 7 ) 

Προθετική άσκηση σπουδαστών ΤΕΙ στο επάγγελμα. 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παραγρ. 1 εδαφ. δ του Ν. 1351/83 
«Εισαγωγή σπουδαστών στην τριτοβάθμια εκπαίδευση και άλλες διατά- 
ξεις». 

2. Τις διατάξεις του Π.Δ. 174/85 «Άσκηση στο επάγγελμα των 
σπουδαστών των ΤΕΙ». 

3. Την ανάγκη της εκπαίδευσης και πρακτικής άσκησης στο επάγ¬ 
γελμα των σπουδαστών της Τριτοβάθμιας Τεχνολογικής Εκπαίδευσης 
προκειμένου να αποκτήσουν την απαιτούμενη εποιγγελματική εμπειρία. 

4. Τις αποφάσεις μου; Ε5/788/86, Ε5/6977/86, Ε5/7976/86, 
Ε5/1067/87, Ε5/4666/87, Ε5/6508/87, Ε5/7122/87, Ε5/ 
1207/88 και Ε5/2268/88. 

5. Τις σχετικές αποφάσεις του Γενικού Νοσοκομείου Σάμου «Ο 
Άγιος Παντελεήμων». 

6. Την από 24.9.87 με Α.Π. Η/5822 (ΦΕΚ 528/τ.Β’/25.9.87) 
κοινή απόφαση του Πρωθυπουργού και Υπουργού Εθνικής Παιδείας 
και θρησκευμάτων. 

7. Την αριθμ. 1554/7.12.87 κοινή απόφαση Πρωθυπουργού και 
Υπουργού Υγείας, Πρόνοιας και Κοινωνικών Ασφαλίσεων για αινάθεση 
αρμοδιοτήτων στον Υφυπουργό, αποφασίζουμε: 

1. Καθορίζουμε τον αριθμό των θέσεων πρακτικής άσκησης σπουδα¬ 
στών ΤΕΙ, που θα ασκηθούν στο Γενικό Νοσοκομείο Σάμου «Ο Άγιος 
Παντελεήμων», πέραν εκείνων, που αναφέρονται στην απόφασή μας 
Ε5/788/86, ως εξής: 

2 θέσεις πρακτικής άσκησης για τους σπουδαστές του Τμήματος 
Διοίκησης Μονάδων Υγείας και Πρόνοιας. 

2. Οι αποζημιώσεις και ασφαλιστικές εισφορές των ασκούμενων 
σπουδαστών θα βαρύνουν τον προϋπολογισμό του πιό πάνω Νοσοκο¬ 
μείου. 

Η απόφαση αυτή να δημοσιευθεί στην Εφημερίδα της Κυβερνή- 
σεως. Αθήνα, 3 Ιουνίου 1988 

ΟΙ ΥΦΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ ΕΘΝ. ΠΑΙΔΕΙΑΣ Δ ΘΡΗΣΚ/ΤΟΝ 

ΓΡΗΓΟΡΗΣ ΣΟΛΟΜΟΣ I. ΚΩΝΣΤΑΝΤΙΝΙΔΗΣ 


Αριθ. οικ/2233 

Παράταση ισχύος των αδειών επισκευής κτιρίων βλαβέντων από τους 
σεισμούς. 

Ο ΥΠΟΥΡΓΟΣ ΠΕ.ΧΩ.Δ.Ε. 


Έχοντας υπόψη: 

1. Το Ν. 867/79 «περί κυρώσεως, τροποποιήσεως και συμπληρώ- 
σεως της από 27.7.78 Πράξεως Νομοθετικού Περιεχομένου περί απο- 
καταστάσεως ζημιών εκ σεισμών Βορείου Ελλάδος». 

2. ΤονΝ. 1190/81 «περί κυρώσεως της από 26.3.81 Πράξεως Νο¬ 
μοθετικού Περιεχομένου περί αποκαταστάσεως ζημιών εκ σεισμών 
1981» και ειδικότερα το άρθρο 3 αυτής. 

3. Την με αρ. 6855/Δ.Π.32/31.8.82 απόφαση του τ. ΥΔΕ σχετική 
με την παράταση ισχύος των αδειών επισκευής βλαβέντων από τους σει¬ 
σμούς κτιρίων. 

4. Την με αρ. ΔΑΖ/02/26/28.2.86 απόφαση του ΥΠΕΧΩΔΕ σχε¬ 
τικά με την παράταση ισχύος των αδειών επισκευής σεισμοπλήκτων 

κτισμάτων. , 

5. Την με αρ. οικ/4887/ΔΠ32/29.9.87 απόφαση Υπουργού ΠΕ- 
ΧΩΔΕ σχετική με την παράταση ισχύος των αδειών επισκευής κτιρίων 
βλαβέντων από τους σεισμούς. 

6. Την ανάγκη αποκατάστασης των οικοδομών, που επαθαν ζημίες 
από τους σεισμούς και που η αντοχή τους είναι επισφαλής, αποφασί¬ 
ζουμε: 

Εγκρίνουμε όπως, σε όλες τις περιπτώσεις, που οι άδειες επισκευής 
σεισμοπλήκτων κτισμάτων έχουν λήξει και δεν υπάρχει δυνατότητα πα¬ 
ράτασής τους, σύμφωνα με την αρ. 6855/ΔΠ/32/31.8.82 απόφασή 
μας, χορηγηθεί παράταση της ισχύος τους μέχρι 31.12.88. 

Η παραπάνω παράταση θα χορηγείται μετά από σχετική αίτηση, που 
θα υποβάλλουν οι ενδιαφερόμενοι στους αρμόδιους Τομείς Αποκατάστα¬ 
σης Σεισμοπλήκτων. 

Η παρούσα παράταση, στην περίπτωση που έχει ήδη χορηγηθεί πα¬ 
ρόμοια θα δίνεται μετά από σχετική απόφαση του Νομάρχη της περιο¬ 
χής ή της τ. Τ.Α.Σ.Β.Ε. ανάλογα, ενώ σε όλες τις άλλες περιπτώσεις θα 
δίνεται μετά από έγκριση του Προϊσταμένου του αρμόδιου Τομέα Απο¬ 
κατάστασης Σεισμοπλήκτων. 

Η παρούσα να δημοσιευθεί στην Εφημερίδα της Κυβερνήσεως σύμ¬ 
φωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 10 Ιουνίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. οικ/2232 (9) 

Παράταση ισχύος των αδειών επισκευής βλαβέντων από τους σεισμούς 

του 1986 κτιρίων, στο Νομό Μεσσηνίας και από το σεισμό του 1984 

στο Νομό Μεσσηνίας κ.λπ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 867/79 «περί κυρώσεως, τροποποιήσεως και συμπληρώ- 
σεως της από 27.7.78 Πράξεως Νομοθετικού Περιεχομένου περί απο- 
καταστάσεως ζημιών εκ σεισμών Βορείου Ελλάδος». 

2. Τον Ν. 1190/81 «περί κυρώσεως της από 26.3.81 Πράξεως Νο¬ 
μοθετικού Περιεχομένου περί αποκαταστάσεως ζημιών εκ σεισμών 
1981» και ειδικότερα το άρθρο 3 αυτής. 

3. Την με αρ. πρωτ. ΥΑΣ/οικ/158/11.1.82 έγγραφο της ΔΑΖ της 
τ. ΤΑΣ σχετικό με «παράταση της ισχύος των αδειών επισκευής σεισμο¬ 
πλήκτων κτιρίων. 

4. Τις αρ. 110/21.12.84 και 131 /1.10.86 Πράξεις του Υπουργι¬ 
κού Συμβουλίου σχετικά με την αποκατάσταση των ζημιών που προ- 
κλήθηκαν από τους σεισμούς του 1984 στους Νομούς Πέλλας, Ημα¬ 
θίας, Κοζάνης, Φλώρινας και Μεσσηνίας και από τον σεισμό του 1986 
στο Νομό Μεσσηνίας. 

5. Την ανάγκη αποκατάστασης των οικοδομών που έπαθαν ζημιές 
από τους σεισμούς και που η αντοχή τους είναι επισφαλής, αποφασί¬ 
ζουμε: 

Εγκρίνουμε όπως η προθεσμία επισκευής των ζημιών από σεισμούς 
στα βλαβέντα κτίρια, καθορίζεται από τον Τομέα Αποκατάστασης Σει¬ 
σμοπλήκτων και είναι ένα (1) έτος. 

Η ανωτέρω προθεσμία ισχύος της αδείας δύναται να παραταθεί ένα 
έτος ακόμα δι’ απλής αναθεωρήσεως του εντύπου της αδείας από τον 
Προϊστάμενο του Τομέα Αποκατάστασης Σεισμοπλήκτων. 

Η παράταση θα χορηγείται μετά από αίτηση του ενδιαφερομένου που 
θα συνοδεύεται από έκθεση του επιβλέποντος μηχανικού. 

Για τις άδειες επισκευών των οποίων, η εξάμηνη ισχύς έχει λήξει, η 
περαιτέρω παράταση της ισχύος των αδειών μέχρι συμπληρώσεως της 
διετίας θα δίνεται από τον Προϊστάμενο του ΤΑΣ. 

Η παρούσα να δημοσιευθεί στην Εφημερίδα της Κυβερνήσεως σύμ¬ 
φωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 10 Ιουνίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 
-♦- 

Αριθ. Ε6/2211 

Χορήγηση αδειών από την Επιτροπή χορηγήσεως αδειών των πινκκων 
Α+Β, σε κάθε ενδιαφερόμενο για εισαγωγές μπανανών. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 936/79 «περί τροποποιήσεως και συμπληρώσεως των περί 
Εξωτερικού Εμπορίου διατάξεων ως και καταργήσεως συναφών διατά¬ 
ξεων». 


2. Την Ε6/7900/79 Κ.Τ.Α. «περί κωδικοποιήσεως και συμπληρώ¬ 
σεως των διατάξεων που ρυθμίζουν τα της εισαγωγής αγαθών από την 
αλλοδαπή». 

3. Το Ε6/870/29.2.88 έγγραφό μας προς το ΕΒΕΑ. 

4. Την από 28.3.88 απόφαση της Επιτροπής Ευρωπαϊκών Κοινοτή¬ 
των, σχετικά με τον καθορισμό ποσόστωσης ύψους 5.00 Μ.Τ. στις εισα¬ 
γωγές μπανανών, καταγωγής ορισμένων Τρίτων Χωρών, αποφασίζε- 
ται: 

1. Η χορήγηση αδειών από την Επιτροπή χορηγήσεως αδειών των 
πινάκων Α+Β, σε κάθε ενδιαφερόμενο για εισαγωγή μπανανών του κω¬ 
δικού 08030010 της συνδυασμένης ονοματολογίας: 

α) Από χώρες ΕΟΚ - ΑΚΕ και ΚΥΠΡΟ απεριορίστους 
β) Από τις Τρίτες Χώρες, που αναφέρσνται στην παράγραφο αρ. 2 
για ποσότητα ύψους 5.000 Μ.Τ., η οποία θα κατανεμηθεί σε κάθε εν¬ 
διαφερόμενο κατ’ ισομοιρία. Συγκεκριμένα για την κατανομή της ποσό¬ 
τητας αυτής θα γίνουν δεκτά αιτήματα που ήδη έχουν υποβληθεί ή θα 
υποβληθούν μέχρι και τις 17 Ιουνίου 1988. 

Οι σχετικές άδειες θα χορηγηθούν μέχρι και τις 24 Ιουνίου 1988 

2. Τρίτες Χώρες 
Βολιβία 
Καναδάς 
Κολομβία 
Κόστα Ρίκα 
Κούβα 

Δομινικανή Δημοκρατία 

Ισημερινός 

Ελ Σαλβαντόρ 

Γουατεμάλα 

Νικαράγουα 

Παναμάς 

Φιλιππίνες 

Ηνωμένες Πολιτείες Αμερικής 

Βενεζουέλα 

Αϊτή 

Ονδούρα 

Μεξικό 

3. Ο εκτελωνισμός των εισαγομένων μπανανών και των δύο προανα- 
φερόμενων περιπτώσεων θα πραγματοποιείται από τις 5 Ιουλίου 1988 
και μετά. Ειδικώτερα ο εκτελωνισμός των μπανανών καταγωγής Τρί¬ 
των Χωρών θα πρέπει να ολοκληρωθεί μέχρι τις 10.9.88. 

4. Κατά τον εκτελωνισμό του είδους θα ειαπράττεται και ειδικός φό¬ 
ρος ύψους 150 δραχμών. 

5. Όμοιος φόρος θα επιβάλλεται και στις εγχωρίους παραγόμενες 
μπανάνες. 

6. Η παρούσα, που ισχύει από σήμερα να δημοσιεθεί στην Εφημερίδα 
της Κυβερνήσεως. 

Αθήνα, 8 Ιουνίου 1988 

Ο ΥΠΟΥΡΓΟΣ 

Ν. ΑΚΡΠΊΔΗΣ 
- 

Αριθ. ΚΙ-56 (11) 

Πρόσληψη προσωπικού με σχέση εργασίας ιδιωτ. δικαίου ορισμένου 
χρόνου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/1976 «Περί Οργανισμού του Υπουργείου Εμπο¬ 
ρίου». 

3. Γις διατάξεις του άρθρου 5 του Ν. 993/1979 «Περί του επί συμ- 
βάσει εργασίας Ιδιωτικού Προσωπικού του Δημοσίου των Οργανισμών 
I οπικής αυτοδιοικήσεως και των λοιπών νομικών προσώπων δημοσίου 
δικαίου*. 

4. Τις διατάξεις του άρθρου 9 του Ν. 1476/1984 «Διορισμός σε μό¬ 
νιμες θέσεις του Προσωπικού με σχέση εργασίας Ιδιωτικού δικαίου του 
Δημοσίου των Ν.Π.Δ.Δ. των Ο.Τ.Α. και άλλες διατάξεις». 

5. Την αριθ. 1009/808/15.3.1988 απόφαση της Διοικητικής Επι¬ 
τροπής του Εμπορικού και Βιομηχανικού Επιμελητηρίου Πύργου. 

6. Την αριθ. 183/20.4.1988 Πράξη του Υπουργού Προεδρίας της 
Κυβέρνησης. 

7. Την αριθ. Β3-139/16.2.1987 Κοινή Απόφαση του Πρωθυπουρ¬ 
γού και Υπουργού Εμπορίου ανάθεση αρμοδιοτήτων στον Υφυπουργό 
Εμπορίου (ΦΕΚ 90/Β/1987), αποφασίζουμε: 




ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Διαπιστώνουμε το απρόβλεπτον και επείγον της ανάγκης που οη- 
μιουργήθηκε στη λειτουργία του Εμπορικού και Βιομηχανικού Επιμε¬ 
λητηρίου Πύργου όσον αφορά την εκκαθάριση του μητρώου των μελών 
του Επιμελητηρίου, την σύνταξη εκλογικών Καταλόγων κ.λπ. και κα¬ 
θορίζουμε σε δύο (2) τον αριθμό των υπαλλήλων αποφοίτων λυκείου, 
που μπορεί να προσλάβει το παραπάνω Επιμελητήριο με σχέση εργα¬ 
σίας ιδιωτικού δικαίου ορισμένου χρόνου και για διάστημα οκτώ (8) μη- 
νών. 

Η απόφαση αυτή να δημοσιευθεί στην Εφημερίδα της Κυβερνή- 
σεως. Γ Γ 1 

Αθήνα, 7 Ιουνίου 1988 

Ο ΥΦΥΠΟΥΡΓΟΙ 

Γ. ΔΑΣΚΑΛΑΚΗΣ 


ΑΓΟΡΑΝΟΜΙΚΕΣ ΔΙΑΤΑΞΕΙΣ 

Αριθ. Α1-4494 

ΑΓΟΡΑΝΟΜΙΚΗ ΔΙΑΤΑΞΗ ΑΡ. 28 

Τιμή διάθεσης ζάχαρης από την Ελληνική Βιομηχανία Ζάχαρης. 


Άρθρο 1 » 

Το άρθρο 313β της ΑΔ 72/77, όπως αυτό αντικαταστάθηκε και 
ισχύει με το άρθρο 1 της ΑΔ 63/87 αντικαθίσταται ως εξής: 

«Άρθρο 313Β. 

1. Καθορίζουμε ανώτατη τιμή πώλησης της λευκής κρυσταλλικής 
ζαχαρης από την Ελληνική Βιομηχανία Ζάχαρης σε κάθε ενδιαφερό¬ 
μενο αγοραστή ως εξής: 

α) Ζάχαρη χύμα για διάθεση με σιλοφόρα οχήματα της Ε.Β.Ζ. στο 
σιλό του πελάτη και ζάχαρη ενσακκισμένη σε σάκκους των 50 κιλών για 
παράδοση επ’ αυτοκινήτου του πελάτη από τις αποθήκες των ζαχαρουρ- 
γείων και του αποθηκευτικού κέντρου Ασπροπύργου Αττικής, καθώς 
και για παράδοση στην αποθήκη των υπολοίπων αποθηκευτικών κέ¬ 
ντρων της ΕΒΖ δρχ. 99/κιλό. 

β) Στην παραπάνω τιμή πώλησης δεν εμπεριέχεται η αξία του φόρου 
προστιθέμενης αξίας. 

2. Διατακτικές χορήγησης ζάχαρης που έχουν εκδοθεί με την παλαιά 
τιμή (πληρωθείαες ή μή) και δεν έχουν εκτελεσθεί μέχρι την ισχύ της 
παρούσας θα εκτελούνται με τη νέα τιμή. 


Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Το Ν. 1558/1985 «Κυβέρνηση και Κυβερνητικά Όργανα». 

2. Το Π.Δ. 607/1976 «Περί Οργανισμού του Τπουργείου Εμπο¬ 
ρίου». 

3. Το ΝΔ 136/46 «Περί Αγορανομικού Κώδικα», όπως τροποποιή¬ 
θηκε και συμπληρώθηκε μεγαγενέστερα. 

4. Την ΑΔ 72/77 «Περί κωδικοποιήσεως Αγορανομικών διατάξεων 
εκδοθεισών μέχρι 30.6.77», όπως τροποποιήθηκε και συμπληρώθηκε 
μεταγενέστερα. 

5. Την Αγορανομική Διάταξη 63/87. 

6. Τη σχετική Απόφαση της Επιτροπής Τιμών και Εισοδημάτων, 
αποφασίζουμε: 


Άρθρο 2 

1. Η Αγορανομική Διάταξη 63/87 καταργείται. 

,2. Οι παραβάτες της παρούσας, που ισχύει σε όλη την Επικράτεια 
απο την επομένη της ανακοίνωσής της στον ημερήσιο τύπο διώκονται 
και τιμωρούνται κατά τις διατάξεις του Αγορανομικού Κώδικα. 

3. Η παρούσα να δημοσιευθεί στην Εφημερίδα της Κυβέρνησης σύμ¬ 
φωνα με το άρθρο 3 του Ν.Δ. 136/46 και να (ανακοινωθεί στον ημερή¬ 
σιο τύπο. Γ 

Αθήνα, 3 Ιουνίου 1988 


Ο ΥΠΟΥΡΓΟΣ 

Ν. ΑΚΡΙΤΙΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




